मनरेगा मजदूरों की दिहाड़ी बढ़ाने के लिए लेबर पार्टी ने किया प्रदर्शन
भास्कर संवाददाता | होशियारपुर
लेबरपार्टी भारत की ओर से मनरेगा एक्ट को मूल रूप में लागू करने, वर्करों की दिहाड़ी 300 रुपए प्रति दिन, मुफ्त मेडिकल सहूलियत, हफ्ते में पांच दिन काम और सभी जिलों में मनरेगा लोकपाल के स्टाफ की पूर्ति करने के लिए सोमवार को होशियारपुर के मिनी सेक्टरेट के आगे प्रदर्शन किया गया।
पार्टी प्रधान जय गोपाल धीमान ने कहा कि मनरेगा वर्करों की 50,000 रुपए तक कर्जा लिमिट एक प्रतिशत सालाना ब्याज के आधार पर बनाई जाए। पंजाब में हजारों मनरेगा मजदूर समय पर काम और मेहनत मिलने के कारण परेशान हो रहे हैं। सरकारों की बेइंसाफी और धक्केशाही करना आदत बन गई है। 2013-14 का मनरेगा वर्करों का सरकार की तरफ बकाया है और मनरेगा एक्ट को लागू करना सरकारी बेईमानी और गुंडागर्दी है। धीमान ने कहा कि मनरेगा एक्ट 2005 और संविधानिक अधिकारों को लागू करवाने के लिए संघर्ष करना पड़ रहा है जबकि सरकार की यह बुनियादी ड्यूटी है। उन्होंने मांग की के मनरेगा एक्ट को पहल के आधार पर लागू किया जाए। इस मौके उन्होंने डिप्टी कमिश्नर होशियारपुर और चीफ सेक्टरी पंजाब को मांगपत्र भेजा। यहां सुरिंदर कौर, पवन कुमारी, परमिला देवी, कश्मीर कौर, जसविंदर कौर, मीना, हरविंदर कौर, पलमिंदर सिंह, तरसेम लाल, बलविंदर कौर, धर्मपाल, नेक सिंह, मनजिंदर कुमार और गांवों के मनरेगा मजदूर मौजूद थे।
होशियारपुर के मिनी सेक्टरेट के आगे प्रदर्शन करते हुए लेबर पार्टी और मनरेगा मजदूर।
hin_Deva bho_Deva hin_Deva hin_Deva hin_Deva